《伯胜文本袖诗见访辄成长句奉酬盛意》
宋代·刘子翚

懒逐交游户昼扃，客来曳履亦逢迎。
旧知吾里多豪隽，亲识君家好弟兄。
瓜芋满畦聊卒岁，琴书一榻寄平生。
骅骝历块终千里，俗眼悠悠未可轻。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。